**TISZAVASVÁRI VÁROS ÖNKORMÁNYZATA**

**képviselő-testületének**

**110/2025.(IV.23.) Kt. sz.**

**határozata**

**Az önkormányzati rendészet létrehozásáról**

Tiszavasvári Város Önkormányzata Képviselő-testülete „az egyes rendészeti feladatokat ellátó személyek tevékenységéről, valamint egyes törvényeknek az iskolakerülés elleni fellépést biztosító módosításáról” szóló 2012. évi CXX. törvény 3. §-ában kapott felhatalmazás alapján *„Az önkormányzati rendészet létrehozásáról”*az alábbi döntést hozza:

1. Úgy dönt, hogy Magyarország helyi önkormányzatairól szóló 2011. évi CLXXXIX. törvény 17. § (1) bekezdésében meghatározott feladat ellátása érdekében önkormányzati rendészetet hoz létre 2025. június 1. napjától, a Tiszavasvári Polgármesteri Hivatal (székhelye: 4440 Tiszavasvári, Városháza tér 4.) költségvetési szerv belső szervezeti egységeként.

2. Felkéri a polgármestert, hogy ennek érdekében

- a Tiszavasvári Polgármesteri Hivatal szervezeti és működési szabályzatának módosítását elfogadásra terjessze a Képviselő-testület elé.

 **Határidő**: azonnal **Felelős**: Balázsi Csilla polgármester

* a szükséges munkajogi döntések előkészítését követően azokat elfogadásra terjessze a Képviselő-testület elé.

 **Határidő**: esedékességkor **Felelős**: Balázsi Csilla polgármester

3. Felhatalmazza a polgármestert és a jegyzőt, hogy folytasson egyeztetést a Tiszavasvári Rendőrkapitánysággal az együttműködés feltételeinek, lehetőségeinek kidolgozása érdekében, és a Szabolcs-Szatmár-Bereg Vármegyei Rendőr-főkapitánysággal kötendő együttműködési megállapodást terjessze a Képviselő-testület elé.

 **Határidő**: esedékességkor **Felelős**: Balázsi Csilla polgármester

 Dr. Kovács János jegyző

 **Balázsi Csilla Dr. Kovács János**

 **polgármester jegyző**